钦定古今图书集成/明伦汇编/氏族典/第088卷 > 卢弘宣
## 钦定古今图书集成/明伦汇编/氏族典/第088卷 > 卢弘宣

按《唐书卢弘宣传》：“弘宣，字子章，元和中，擢进士第。郑
权帅襄阳，辟署幕府。裴度留守东都，表为判官，迁累
给事中。开成中，迁京兆尹、刑部侍郎，拜剑南东川节
度使，徙义武。弘宣性宽厚，政目简省，人便安之，然犯
者不甚贷。初，诏赐其军粟三十万斛贮飞狐，弘宣计
挽费不能满直，敕吏守之。明年春，大旱，教民随力往”
取。时幽、魏饥甚，独易定自如，至秋，悉收所贷，军食以
饶。历工部尚书、秘书监，以太子少傅致仕，卒。子告。